Gouzout a rit  e vo un doare abadenn pa vo roet an diplomoù iwerzhoneg ? Gant an dilhad hir hag an tog-studier amerikan, aze, c'hwi oar ? Oho, distreiñ a rin evit-se tra ken, piv n'en deus ket bet c'hoant bannañ e dog droch en avel ? Aha, fun e vo. Mmh ? E miz here war a seblant. Ya, mont a rin evit se hepken, sur 'walc'h, emaon o paouez lavar se, evit an abadenn ha gwelet an dud kwa. Oh, plijus 'vo d'am soñj. M'am eus an diplom, 'vel just, met ne vo kudenn 'bet sañset. Bah, nann, gwir eo, ne servij ket da galz tra, met  farsus eo war ar seve, ha plijus evito gwelet estrenien dedennet, d'am soñj ! Ale, deoc'h c'hwi bremañ, n'ouzon ket ma vez graet ar memestra gant kembraeg… N'eo ket anveet evel yezh ofisiel en Europa, geo ? Ah… Dont a raio un deiz bennak ! Ha ni an deiz war-lerc'h, emichañs. Da c'hortoz n'omp ket en ul lec'h re fall e gwirionez. Kollet hon eus hogos pep tra hag emaomp oc'h adc'hounid tamm ha tamm… Diaes 'vefe bezañ e stad falloc'h, neuze e yelo war wellaat. Ya, pa varvo ar re gozh e vo izel-izel an niver a  dud. Met ne chomo nemet tud oc'h implij da vat, marteze. Gouzout hag implij… N'eo ket ar memestra, 'keta ? Met trawalc'h gant se, n'oc'h ket deuet da vagañ soñjoù du. Petra nevez ganeoc'h ?